ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሩስያ ናይ ዩክረይን ጀላቡ ድሕሪ ምሓዛ፡ ኣብቲ ከባቢ ወጥሪ ነጊሱ 26 ሕዳር 2018 ምንጪ ስእሊ, Getty Images መግለጺ ስእሊ, ሩስያ መራኽብ ዩክረይን ኣብ ማያዊ ዶባተይ ብዘይሕጊ ኣትየን ኢላ ድሕሪ ምኽሳሳ ኢዩ እቲ ቅልውላው ተጋሂዱ ሓይልታት ሩስያ ናብ ማያዊ ዶባታት `ብዘይፍቓድ` ዝኣተዋ ሰለስተ ወተሃደራዊ ጀላቡ ብምሓዞም፡ ነቲ ኣብ መንጎአን ዝጸንሐ ወጥሪ ሰማይ የዕሪግዎ። ሩስያ ነቲ ተኽሲቱ ዘሉ ኩነታት ኣመልኪታ ባይቶ ጸጥታ ሕቡራት ሃገራት ህጹጽ ኣኼባ ክገብር ጸዊዓ ኣላ። ሩስያ ኣብ ከባቢ ሓውሲ ደሴት ክሪሚያ ኣብ ልዕሊ ናይ ዩክረይን ጀላቡ ሓይሊ ባሕሪ ድሕሪ ብሓይሊ ምሓዛ፡ ነቲ ኣብ መንጎ ክልቲኤን ሃገራት ዝነበረ ወጥሪ ሰማይ የዕሪግዎ። ሓይልታት ሩስያ ክልተ ወተሃደራዊ ጀላቡን ሓንቲ ጎታቲ ጀልባ ናይ ዩክርየን ብሓይሊ ሒዞም። ኣብቲ ዝተኻየደ ፍጻመ ድማ ብርክት ዝበሉ ኣባላት ሓይሊ ባሕሪ ዩክረይን ተሃስዮም ተባሂሉ። ድሕሪ`ቲ ፍጻመ፡ ክልቲኤን ሃገራት ነንሕድሕደን ተወነጃጂለን። ሎሚ ሰኑይ፡ 26 ሕዳር፡ ኣባላት ባይቶ ዩክረይን ኣዋጅ ህጹጽ ግዜ ክእውጁ ኢዮም ይብሃል። ሩስያ መራኽብ ዩክረይን ኣብ ማያዊ ዶባተይ ብዘይሕጊ ኣትየን ኢላ ድሕሪ ምኽሳሳ ኢዩ እቲ ቅልውላው ዝተጋህደ። ብሪጣንያ፡ መራኽብ ኲናት ሩስያ ኣብ ማያዊ ግዝኣታ ብምስላለን ወቒሳ ሩስያ 'ዘይጽዓድ' ኑክሌራዊ ኣጽዋር ሰሪሓ ሩስያ ንመጠንቀቕታ ኣሜሪካ ምላሽ ሂባ ድሕሪ`ቲ ኩነታት፡ ሩስያ ናብቲ ክልቲኤን ሃገራት ናብ ባሕሪ ኣዞቭ ዝጽንብር ኣብ መጻብቦ ከርቺ ዝርከብ እንኮ ድልድል ዓጽያቶ። ፕሬዚደንት ዩክረይን ፔትሮ ፖሮሼንኮ፡ ኣብቲ ናይ ዩክረይን ሃገራዊ ናይ ጸጥታን ምክልኻልን ባይቶ ኣኼባ ኣብ ዝገበሮ መደረ፡ ነቲ ናይ ሩስያ ተግባር ``ጠገለ ዘይብሉ ምትኹታኽ`` ኢዩ ኢልዎ። ድሕሪ`ቲ ፍጻመ፡ ሩስያ ህጹጽ ናይ ሕቡራት ሃገራት ባይቶ ጸጥታ ኣኼባ ጠሊባ። ኣምባሳደር ኣሜሪካ ኣብ ሕቡራት ሃገራት ኒኪ ሃሊይ፡ ኣብቲ ናይ ሰኑይ ኣኼባ ክትካፈል ከምዝተጸወዐት ገሊጻ። ሩስያ ንሓውሲ ደሴት ክሪሚያ ኣብ 2014 ብሓይሊ ድሕሪ ምጉባጣ፡ ኣብቲ ከባቢ ብፍላይ ኣብ ጸሊም ባሕርን ኣብ ባሕሪ ኣዞቭን ዘይምርግጋእ ነጊሱ ይርከብ። ብኸመይ እቲ ወጥሪ ተጋሂዱ?
